Sebligna eŭkalipto

La sebligna eŭkalipto (Eucalyptus microcorys) estas eŭkaliptospecio indiĝena kaj komuna en Novsudkimrujo kaj Kvinslando, Aŭstralio. Ĝi kreskas en arbaroj proksime de la marbordo en riĉaj grundoj en ŝirmita suna situo  K.Hill 1991 : Flora of NSW. Tiu aŭstralazia specio estas sentiva por trosekeco kaj frostoBodkin, Frances (comp), Encyclopaedia Botanica, Angus & Robertson, 1986, ISBN 0 207 15064 8.

La sebligna eŭkalipto (angle : tallowwood) estas tiel nomata kaŭze de la grasa aŭ seba laŭtuŝo de la ligno kiam oni hakas la arbon. Ĝi estas unu el la specioj kies folioj estas uzataj kiel nutraĵo de koaloj.

 Priskribo 
eta|maldekstra|220ra|Seboligna eŭkalipto en Alexandra Headland, Kvinslando.
eta|maldekstra|220ra|Lignobloko da sebligna eŭkalipto je la dimensio kiu estas taksita kiel sufiĉa por konstrui aŭstralian dometon, Dorrigo, Novsudkimrujo.
Ĝi estas alta ĉiamverda arbo kreskanta al 40 m, foje al 70 m Boland et al. Forest Trees of Australia., kun kruda, fibreca oranĝkolora ŝelo kaj densa krono. La folioj longas 8–12 cm kaj larĝas 1,5-2,5 cm. La floroj konstituas umbelojn de 7-11.

 Uzado 
Ties nektaro estas multe aprezata fare de la abelbredistoj. Propagado seme fariĝas.

La ligno estas nature olea kun alta taninoenhavo kaj estas multe uzata por terasado kaj, freŝdate, por ĝardenmeblaro. Ĝi havas klare flavec-brunan ĝis olivverdan koloron.

 Referencoj 

 Bibliografio 
  Hall, Norman; R.D. Johnston; G.M. Chippendale 1975 : Forest trees of Australia, Australian Department of Agriculture, Forestry and Timber Bureau, Canberra, 334 p., pp. 158-159. ISBN O 642 98480 8

 Eksteraj ligiloj 
  Sebligna eŭkalipto (NCBI)
  Sebligna eŭkalipto (Flora of China)
  Sebligna eŭkalipto (Sassafras)
  Sebligna eŭkalipto (GRIN)
  Sebligna eŭkalipto (IOPI)

Kategorio:Mirtacoj
Kategorio:Arboj de Aŭstralio
Kategorio:Plantoj el la Aŭstralazia ekozono